**2021 ЖЫЛЫ «ЖОҒАРЫ ЖӘНЕ ЖОҒАРЫ БІЛІМНЕН КЕЙІНГІ БІЛІМ БЕРУ ҰЙЫМДАРЫНА ҚҰЖАТТАРДЫ ҚАБЫЛДАУ» МЕМЛЕКЕТТІК ҚЫЗМЕТ КӨРСЕТУ БОЙЫНША ЕСЕП**

«Сәрсен Аманжолов атындағы Шығыс Қазақстан университеті» КЕ АҚ бакалавриат, магистратура және докторантураға құжаттарды қабылдауды өз тарапынан «Жоғары және жоғары оқу орнынан кейінгі білімнің білім беру бағдарламаларын іске асыратын білім беру ұйымдарына оқуға қабылдаудың үлгілік қағидаларын бекіту туралы» Қазақстан Республикасы Білім және ғылым министрінің 2018 жылғы 31 қазандағы №600 бұйрығына сәйкес жүзеге асырады.

Жоғары оқу орнында бакалаврларды даярлауды көздейтін жоғары білім берудің білім беру бағдарламалары бойынша өтініштерді қабылдау – жалпы орта білім, техникалық және кәсіптік білім, орта білімнен кейінгі және жоғары білім беру базасында 2021 жылдың 10 тамызынан 25 тамызына дейін, жоғары оқу орнынан кейінгі білім беру - магистратура бойынша жоғары білім негізінде 2021 жылдың 15 тамызынан 28 тамызына дейін, докторантура білім беру бағдарламалары бойынша 2021 жылдың 15 тамызынан 28 тамызына дейін дейін жүзеге асырды.

2021 жылы «Сәрсен Аманжолов атындағы Шығыс Қазақстан университеті» КЕ АҚ бакалавриатына – 1885 адам, магистратураға – 190 адам, докторантураға – 20 адамға құжат қабылдау қызметін көрсетті.